Source: https://www.neslusa.sk/dokumenty-obce/vseobecne-zavazne-nariadenia/vzn-2015-07-financovanie-skol
Timestamp: 2018-02-18 20:19:39+00:00

Document:
Obec Nesluša v zmysle § 4 ods. 3 písm. h) a §6 ods. 1 zákona číslo 369/1990 Z. z. o obecnom zriadení v znení neskorších zmien a doplnkov v zmysle § 6 ods. 13 písm. c) zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zmien a doplnkov vydáva toto všeobecne záväzné nariadenie o určení výšky finančných prostriedkov určených na mzdy a prevádzku na dieťa materskej školy a dieťa školských zariadení v zriaďovateľskej pôsobnosti obce Nesluša.
(1) Všeobecne záväzné nariadenie (ďalej len VZN) obce určuje výšku a účel použitia dotácie na prevádzku a mzdy na 1 dieťa materskej školy, školského klubu detí, školskej jedálne a centra voľného času so sídlom na území Obce Nesluša, ktoré sú na základe rozhodnutia Ministerstva školstva, vedy, výskumu a športu SR (ďalej MŠVVaŠ SR) zaradené do siete škôl a školských zariadení MŠVVaŠ SR. Zároveň toto VZN obce určuje výšku dotácie na správu školských objektov podľa počtu detí materskej školy a základnej školy v zriaďovateľskej pôsobnosti obce.
(2) Školy a školské zariadenia obce:
Základná škola Nesluša, rozpočtová organizácia, Nesluša 837, 023 41 Nesluša, IČO: 37812858, bola zriadená Okresným úradom v Kysuckom Novom Meste, Litovelská 670, 024 01 Kysucké Nové Mesto Zriaďovacou listinou zo dňa 03. 06. 2002, jej súčasťou sú: Školský klub detí, Nesluša 837, Školská jedáleň, Nesluša 1000;
Materská škola Nesluša, Nesluša 1000, 023 41 Nesluša;
Centrum voľného času Nesluša, Nesluša 837, 023 41 Nesluša.
(1) Dotácia na mzdy je určená na bežné výdavky a zahŕňa výdavky na tarifný plat a príplatky vyplácané pedagogickým a nepedagogickým zamestnancom školy a školského zariadenia za podmienok a v rozsahu stanovenom osobitným predpisom; výdavky na poistné hradené zamestnávateľom za pedagogických a nepedagogických zamestnancov školy alebo školského zariadenia.
(2) Dotácia na prevádzku je určená na bežné výdavky škôl a školských zariadení špecifikovaných v článku 1 tohto nariadenia a zahŕňa výdavky za tovary a služby definované Ministerstvom financií SR v rozpočtov klasifikácii v kategórii 630 – tovary a služby (cestovné náhrady, energie, voda a komunikácie, materiál, dopravné, rutinná a štandardná údržba, služby) a v kategórii 642 – transfer jednotlivcom (odstupné, odchodné, nemocenské dávky).
(3) Prijímateľom dotácie špecifikované v článku 1 tohto nariadenia je:
Základná škola, Nesluša 837,
Materská škola, Nesluša 1000,
Centrum voľného času, Nesluša 837.
§ 3 - Výška a účel dotácie
Výška dotácie na príslušný kalendárny rok na prevádzku a mzdy na dieťa materskej školy a školských zariadení, na správu školských objektov podľa počtu detí materskej školy a základnej školy v zriaďovateľskej pôsobnosti obce je určená v prílohe č.1 VZN. Výška dotácie na prevádzku a mzdy na dieťa materskej školy a školských zariadení sa každoročne prehodnocuje ku koncu kalendárneho roka spolu s prípravou rozpočtu obce.
§ 4 - Podrobnosti financovania materskej školy a školských zariadení
(1) Príjemca dotácie podľa čl. 1 je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účelnosť jej použitia.
(2) Školské zariadenia spadajúce pod základnú školu sú financované prostredníctvom rozpočtu základnej školy.
(3) V prípade, že dotácia poskytnutá podľa tohto VZN nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.
§ 5 - Lehota na predloženie údajov potrebných pre určenie výšky dotácie
Prijímateľ je povinný predložiť údaje potrebné k určeniu výšky dotácie na nasledujúci kalendárny rok najneskôr do 30. septembra kalendárneho roka.
§ 6 - Termín a spôsob poskytovania dotácie
(1) Ročná výška dotácie na mzdy a prevádzku pre materskú školu sa určí ako súčin počtu detí v materskej škole, ktorý škola vykázala k 15. septembru predchádzajúceho kalendárneho roka a výšky dotácie na mzdy a prevádzku (podľa aktuálnej hodnoty jednotkového koeficientu a koeficientu 27,3 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN.
(2) Ročná výška dotácie na mzdy a prevádzku pre školské zariadenie – školskú jedáleň sa určí ako súčin počtu potencionálnych stravníkov v školskej jedálni, ktorý školské zariadenie – školská jedáleň vykázalo k 15. septembru predchádzajúceho kalendárneho roka a výšky dotácie na mzdy a prevádzku (podľa aktuálnej hodnoty jednotkového koeficientu a koeficientu 1,8 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN.
(3) Ročná výška dotácie na mzdy a prevádzku pre školský klub detí sa určí ako súčin počtužiakov základnej školy, ktorý základná škola vykázala k 15. septembru predchádzajúceho kalendárneho roka a výšky dotácie na mzdy a prevádzku (podľa aktuálnej hodnoty jednotkového koeficientu a koeficientu 1,6 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN.
(4) Ročná výška dotácie na mzdy a prevádzku pre centrum voľného času sa určí ako súčin počtu detí od päť rokov veku do dovŕšenia 15 rokov veku s trvalým pobytom na území obce podľa stavu k 1. januáru kalendárneho roka, v ktorom sa zisťovanie uskutočňuje a výšky dotácie na mzdy a prevádzku (podľa aktuálnej hodnoty jednotkového koeficientu a koeficientu 1,1 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN.
(5) Ročná výška dotácie na správu školských objektov sa určí ako súčin počtu detí materskej školy a základnej školy v zriaďovateľskej pôsobnosti obce a výšky dotácie na správu školských objektov (podľa aktuálnej hodnoty jednotkového koeficientu a koeficientu 1,5 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN.
(6) Uvedené finančné prostriedky vypočítané na správu školských objektov je možné použiť na opravy a údržbu, resp. na investície do obecných objektov. O rozdelení týchto prostriedkov rozhodne obecné zastupiteľstvo pri schvaľovaní rozpočtu obce.
(7) Materská škola bude zo svojich prostriedkov prispievať na mzdy a prevádzku školskej jedálne príspevkom, ktorý sa určí ako súčin počtu detí materskej školy a výšky dotácie na mzdy a prevádzku (podľa aktuálnej hodnoty jednotkového koeficientu a koeficientu 1,8 z prílohy č. 3 nariadenia vlády SR č. 668/2004 Z. z.) určenej v prílohe č. 1 tohto VZN. Materská škola bude ďalej prispievať na elektrickú energiu sumou, ktorú určí obecné zastupiteľstvo pevnou čiastkou v prílohe č. 1 tohto VZN a na vykurovanie sumou, ktorá sa vyráta ako násobok reálnej spotreby plynu základnej školy v predchádzajúcom roku a percentom určeným v prílohe č. 1 tohto VZN.
(8) Celková suma finančných prostriedkov za rok sa poskytuje v celých eurách po matematickom zaokrúhlení súčinu.
(9) Obec poskytne príjemcovi podľa článku 1 dotáciu mesačne (vo výške jednej dvanástiny z celkovej dotácie na príslušný kalendárny rok) do 25.dňa príslušného mesiaca.
(1) Na ustanovenia súvisiace s určením výšky finančných prostriedkov určených na mzdy a prevádzku na dieťa materskej školy a dieťa školských zariadení v zriaďovateľskej pôsobnosti obce Nesluša, neupravené týmto VZN, sa vzťahujú príslušné právne predpisy.
(2) S nadobudnutím účinnosti tohto VZN sa ruší VZN Obce Nesluša č. 3/2014 výšky finančných prostriedkov určených na mzdy a prevádzku na dieťa materskej školy a dieťa školských zariadení v zriaďovateľskej pôsobnosti obce Nesluša.
(3) Toto VZN bolo schválené Obecným zastupiteľstvom v Nesluši uznesením číslo III-11 zo dňa 21. 03. 2015.
(4) Toto všeobecne záväzné nariadenie nadobúda účinnosť dňa 07. 04. 2015.
Príloha pre rok 2015 (pdf), schválená 21. 03. 2015.
Príloha pre rok 2016 (pdf), schválená 28. 12. 2015.
Príloha pre rok 2017 (pdf), schválená 03. 03. 2017.
Schválené znenie: Všeobecne záväzné nariadenie č. 7/2015 (pdf).

References: § 4
 §6
 § 6

§ 3

§ 4
 čl. 1

§ 5

§ 6